Θεσσαλονίκη, 08 Σεπτεμβρίου 2022

 Αρ. Πρωτ.: 2459

**Θέμα:** Αίτημα χορήγησης διευκρινίσεων για τον «Ανοικτό ηλεκτρονικό διαγωνισμό για την ανάθεση του καθαρισμού των χώρων του Οργανισμού Μεγάρου Μουσικής Θεσσαλονίκης» , σύμφωνα με την υπ΄ αριθμό 3/2022 Διακήρυξη (Α/Α ΕΣΗΔΗΣ 169008), με καταληκτική ημερομηνία και ώρα υποβολής των προσφορών την 14/09/2022 ημέρα Τετάρτη και ώρα 13:00μ.μ.

**ΕΡΩΤΗΜΑ: 1)** Στη σελίδα 7 της διακήρυξης, στον όρο 1.6 Δημοσιότητα αναφέρεται το εξής: «Γ. Έξοδα δημοσιεύσεων Η δαπάνη των δημοσιεύσεων στον Ελληνικό Τύπο βαρύνει τον προμηθευτή που θα ανακηρυχθεί ανάδοχος»

Εν όψει των ανωτέρω, παρακαλούμε, να μας διευκρινίσετε το ακριβές συνολικό κόστος των εξόδων δημοσίευσης που βαρύνει τον ανάδοχο προκειμένου να υπολογιστεί στην οικονομική μας προσφορά.

**ΑΠΑΝΤΗΣΗ στο (1)**

Το κόστος των δημοσιεύσεων της διακήρυξης ανέρχεται στο ποσό των 102,92 Ευρώ, συμπεριλαμβανομένου του ΦΠΑ.

**ΕΡΩΤΗΜΑ: 2)** Στη σελίδα 68 της διακήρυξης Παράρτημα ΙΙ μέρος Β ΓΕΝΙΚΑ αναφέρεται το εξής : « Ο χρησιμοποιούμενος εξοπλισμός και τα απαιτούμενα προϊόντα καθαρισμού και απολύμανσης πρέπει να είναι καινούργια, αμεταχείριστα και κατασκευασμένα - παρασκευασμένα με τις τελευταίες επιστημονικές εξελίξεις. »

Εν όψει των ανωτέρω, παρακαλούμε, διευκρινίστε μας εάν με τον όρο «καινούργια» νοείται ότι πρέπει να είναι σε άριστη κατάσταση ή εάν υπάρχει απώτατο χρονικό όριο αγοράς του εξοπλισμού πέραν του οποίου δεν γίνεται δεκτός.

**ΑΠΑΝΤΗΣΗ στο (2)**

Όπως αναφέρεται στο Παράρτημα ΙΙ μέρος Β ΓΕΝΙΚΑ της Διακήρυξης 3/2022, ο χρησιμοποιούμενος εξοπλισμός και τα απαιτούμενα προϊόντα καθαρισμού και απολύμανσης θα πρέπει να είναι καινούρια.

Για την Επιτροπή

Διενέργειας Διαγωνισμού

Ο Πρόεδρος

Απόστολος Ανδριάς